# ПЛАН РАДА И РАЗВОЈА

# ДОМА ЗДРАВЉА АЛЕКСИНАЦ

# ЗА 2016. ГОДИНУ

*Алексинац, април 2016 године*

**ПЛАН РАДА И РАЗВОЈА**

**ДОМА ЗДРАВЉА АЛЕКСИНАЦ ЗА 2016. ГОДИНУ**

Дом здравља Алексинац као једина од установа на примарном нивоу здравствене заштите у Оштини Алексинац, добро је организована у складу са расположивим кадром. У 2016. години планира да пружи на ефикасан, рационалан и квалитетан начин услуге грађанима на територији општине Алексинац (53 500 становника) кроз службе по којима је организована и то:

* Службе здравствене заштите деце
* Одељења за здравствену заштиту жена
* Служби опште медицине
* Одељења кућног лечења и неге
* Одељење поливалетне патронаже
* Службе стоматолошке здравствене заштите
* Служби хитне медицинске помоћи

Институт за јавно здравље Ниш је у складу са Чланом 7. Правилника о уговарању здравствене заштите из обавезног здравственог осигурања са даваоцима здравствених услуга за 2016. годину, Центар за анализу, планирање и организацију здравствене заштите, након сагледавања Плана рада Дома здравља Алексинац за 2016. годину и анализе усаглашености законским, подзаконским актима и планским документима је дао позитивну оцену на План рада. План је сачињен према упутству за израду планова рада здравствених установа финансираних средствима РФЗО-а у 2016. години, Института за јавно здравље Србије „Др Милан Јовановић Батут“.

План рада Дома здравља је такође добио и позитивну оцену Одељења за уговарање здравствене заштите, Филијале РФЗО-а Ниш о усаглашености Плана рада за 2016. годину са укупном накнадом утврђеној здравственој установи.

За планирање и активности Дома здравља обезбеђују се средства из прихода РФЗО-а Ниш. Средства опредељена овим уговором троше се искључиво за намене предвиђене истим, а то су зараде запослених, накнаде за трошкове превоза, остале индиректне трошкове, лекове, санитетски материјал и медицински материјал.

Средства за инвестиционо улагање, инвестиционо одржавање и набавку медицинске и немедицинске опреме, текућег одржавања Дома здравља обезбеђује се из буџета Општине Алексинац према потребама и приоритетима.

*Принципи рада Дома здравља*

* Сарадња са здравственим установама из окружења, невладиним сектором, међународним хуманитарним организацијама (Црвени крст), Центром за социјални рад и образовним установама, у циљу унапређења и очувања здравља становништва.
* Пружање свих услуга предвиђених обавезним здравственим осигурањем за кориснике.
* Поштовање људских права и права пацијената, сарадња са заштитником пацијентових права, едукација здравствених радника.
* Праћење здравствених потреба становника и развојних потреба служби Дома здравља.

**План унапређења рада и развоја покрива све фазе у раду запослених који се стално усавршавају:**

Здрaвствeнa устaнoвa Дом здравља Алексинац стeклa je aкрeдитaциjски стaтус нa пeриoд oд 3 гoдине, и дoдeљeн joj je сeртификaт брoj A-111-09/2013. Акредитација је процес и није се завршила самим чином добијања сертификатана. У наредном периоду очекује нас реакредитација наше здравствене установе. Акредитација обезбеђује оквир који омугућује да се дефинишу и имплементирају потребне промене и направе приоритети за континуирано унапређивање здравствене заштите откривањем сопствених предности и могућности напретка. Процес Акредитације нам кроз мерљиве и дефинисане критеријуме жељених стандарда омогућује да на изазове одговоримо на најбољи могући начин. Циљ добијања сертификата на седам година нас обавезује да предузимамо активности у смеру што квалитетнијег и безбеднијег пружања услуга корисницима и тиме утичемо на унапређење здравља грађана

У 2016. години потписивањем Уговора број од 22.03.2016 године број 734, Дом здравља Алексинац креће у процес реакредитације.

У Установи постоје јасно дефинисане процедуре које регулишу све фазе у лечењу корисника услуга, од пријема и тријаже преко спровођења лечења до завршетка лечења. Успостављене су нове процедуре и ревидирају се постојеће у складу са акредитацијским стандардима. Процедуре се налазе у свакој служби и доступне су свим запосленима.

Дом здравља Алексинац поступа у складу са Планом за унапређење квалитета. Квалитет и безбедност пацијената се редовно прате и унапређују. Поред Комисије за Унутрашњи надзор и Комисију за унапређење квалитета рада Дома здравља, на нивоу служби одређене су одговорне особе за контролу квалитета рада, тако да се очекује да ће у наредном периоду квалитет рада Дома здравља бити још бољи. Уочене примедбе се евидентирају и анализирају са запосленима и доносе се препоруке за унапређење. На нивоу служби успостављени су планови унапређења квалитета рада, исти се редовно анализирају и предузимају се неопходне активности на унапређењу квалитета.

Дом здравља тежи тимском раду уз максимално коришћење расположивих ресурса и уз стално унапређење квалитета рада. Континуираним радом менаџмента и одржавањем редовних састанака, менаџмент Дома здравља тежи ка:

Побољшању финансијске одрживости Установе, повећању прихода установе пружањем додатних медицинских услуга,

Тромесечним сагледавањем остварења планираних здравствених услуга доноси мере неопходне ка унапређењу превентивних здравствених услуга и побољшању здравственог стања становништва.

Са циљем побољшања квалитета и ефикасности рада, програмом за унапређење и праћење квалитета рада којим су утврђени показатељи квалитета здравствене заштите за 2016 годину, Комисија за унапређење квалитета у сарадњи са начелницима свих служби, прати Правилник о паказатељима квалитета рада здравствене заштите, одржавајући редовне састанке једном месечно по потребе и чешће с повратном информацијом служби у којој је је потребно побољшати унапређење рада и повратном информацијом служби у којој је пријављен нежељени догађај.

Праћењем анализе задовољства запослених и анализом задовољства корисника, менаџмент успоставља мере које је потребно предузети и спроводи активности потребне ка томе да се повећа задовољство запослених и корисника услуга. Њиховом евалуацијом поставља и усваја циљеве ка њиховом побољшљању.

Редовним одржавањем Стручног колегијума, уз кординацију поћника директора за медицинска питања, Комисија разматра и усваја стручне доктринарне ставове у Дому здравља Алексинац.

Комисија за унутрашњи надзор обавља редовне периодичне контроле уз кординацију помоћника директора за медицинска питања и о томе извештава директора.

Као и сваке године, за 2016. годину се планирају обуке свих запослених из области безбедности и здравља на раду и противпожарне заштите, као и редовна обука новозапослених приликом заснивања радног односа. У области заштите од пожара, вршиће се и периодичне обуке запослених радника. Планира се и одлазак на курсеве, семинаре и полагање стручног испита запослених на пословима безбедности и здравља на раду.

Менаџмент Дома здравља континуирано спроводи све одредбе Правилника о управљању медицинским отпадом, Плана управљања отпадом Дома здравља Алексинац, и процедура Дома здравља Алексинац везаних за медицински отпад. Поклања се одговарајућа пажња безбедном отклањању медицинског отпада, поштујући усвојене процедуре.

Редовно одржавање састанака Комисије за болничке инфекције, редовне контроле стерилизација и редовне контроле брисева од стране окружног Института за јавно здравље Ниш се спроводе у циљу очувања квалитета рада, као и унапређењу.

Лечење пацијената се спроводи по водичима добре клиничке праксе;

Континуирано ажурирање интернет странице установе, се редовно одржава ради што боље информисаности како корисника наше здравствене заштите, тако и запослених у Дому здравља Алексинац.

Унапређење имплементираног информационог система- електронски картон пацијента, је циљ на коме ради Дом здравља, а који ће омогућити континуитет у праћењу пацијената.

Међусобно поверење између здравствених радника и осигураника је захтевало дуг процес рада, менаџмент Дома здравља и запослени радници теже ка његовом очувању и унапређењу.

**Развој Дома здравља** ићи ће у правцу побољшања квалитета пружања здраствених услуга, безбедности и превенцији настајања могућих ризика.

**Мисијa**

**Дом здравља је здравствена установа на нивоу примарне здравствене заштите чија је основна улога унапређење, очување здравља и лечење корисника здравствене заштите кроз пружање услуга базираних на савременим медицинским достигнућима примењених у оквиру властитих и економских могућности заједнице.**

|  |
| --- |
| **Визија**  **Дом здравља Алексинац ће створити окружење у којем ће се неговати беспрекорност у раду, професионални развој свих запослених, тимски рад и људскост у односима. Дом здравља моћи ће да одговори на све потребе пацијената и да потврди своју улогу респектабилног партнера у систему здравствене заштите који значајно доприноси очувању здравља становништва и напретку целе заједнице, кроз стално унапређење квалитета здравствених услуга и задовољства корисника и запослених.** |

ПРАЋЕЊЕ ПОКАЗАТЕЉА КВАЛИТЕТА УСТАНОВЕ

* 2016. години настављамо са праћењем показатеља квалитета рада у примарној здравственој заштити. Такође се израђује и интегрисани план унапређења квалитета рада. Задовољство корисника здравствених услуга и запослених у здравству биће праћено и евалуирано на основу анкете која се спроводи у децембру сваке године по методологији Института за јавно здравље Србије „Др Милан Јовановић Батут“.

*Интегрисани план сталног унапређења квалитета рада здравствене установе за 2016. годину, предмет унапређења рада и мере и активности, очекивани резултати:*

Показатељи квалитета здравствене заштите и квалитета рада

1. Повећање удела превентивних прегледа у служби за здравствену заштиту одраслих

* Промоција превентивних активности
* Позивање пацијената писаним путем
* Редовна вакцинација против тетануса
* Смањити број неопредељених пацијената у циљу унапређења квалитета рада

*Очекивани резултати: повећање 20%*

1. Адекватно вођење медицинске документације

* Праћење правилника од стране менаџмента, континуирано анимирање и редовне контроле

*Очекивани резултати: адекватно вођење медицинске документације*

1. Повећати број позиваних пацијената на скрининг прегледе у ЗЗО и ЗЗЖ

* Ажурирање картотеке пацијената, позивање писаним путем

*Очекивани резултати: повећање 30%*

1. Реакредитација здравствене установе, унапређење и одржавање постигнутог квалитета рада

* Редовни састанци акредитационих тимова

*Очекивани резултати: одржати и побољшати постојеће резултате.*

1. Пријављивање нежељених догађаја у циљу унапређења квалитета.

*Очекивани резултат је повећање и унапређење квалитета рада*

Показатељи квалитета из спроведене анкете о задовољству корисника

1. Унапређење безбедности пацијената

* Побољшање техничких услова

1. Повећање броја регистрованих осигураника

* 85% регистрованих

*Очекивани резултат је повећање и унапређење квалитета рада*

Показатељи квалитета из спроведене анкете о задовољству запослених

1. Обезбеђење адекватне опреме за рад

* Набавка

1. Радити на поштовању Етичког кодекса и очувању међуљудских односа

* Редовни састанци на нивоу службе, менаџмента и непосредних руководиоца служби

*Очекивани резултат је повећање и унапређење квалитета рада*

Препоруке и предлози мера на основу унутрашње провере квалитета стручног рада

1. Редовно одржавање колегијума начелника и главних сестара

* Активно учествовање свих на редовним састанцима на нивоу служби

1. Редовно достављање месечних извештаја о показатељима квалитета рада

* Активно учествовање непосредних руководиоца у изради месечних извештаја

1. Повећање превентивних прегледа у служби за здравствену заштиту одраслих

* Промоција превентвних активности
* Позивање пацијената писаним путем

1. Повећање броја скрининг прегледа у ЗЗО и ЗЗЖ

* Позивање пацијената писаним путем

ЕДУКАЦИЈА ЗАПОСЛЕНИХ У 2016. ГОДИНИ

Планиран је даљи рад на реализацији циља едукације запослених и усвајања нових професионалних вештина. Управни одбор је на седници одржаној дана 17 децембра 2015. године усвојио План стручног усавршавања здравствених радника и здравствених сарадника Дома здравља за 2016. годину.

Као и претходних година, у 2016. години се планира наставак стручног усавршавања здравствених радника Дома здравља кроз интерне и екстерне едукације, семинаре, конгресе и симпозијуме, што је израђеним годишњим плановима и програмима едукације доктора медицине и медицинских сестара усвојене на седницама Управног одбора и Стручног савета.

Дана 21. 01. 2016. Године ( бр.02.225) Институт за јавно здравље је донео мишљење на План стручног усавршавања Дома здравља Алексинац за 2016.годину: Планом стручног усавршавања Дома здравља Алексинац за 2016. годину оправдано је предвидети ниво едукације за следеће области и то

* 2 специјализације педијатрије
* 1 специјализацију из превентивне и дечије стоматологије
* 3 специјализације из опште медицине
* 1 специјализацију из ургетне медицине
* 2 специјализације из медицине рада.

Мишљење је донето у складу са „ Правилником о ближим условима за обављање здравствене делатности у здравственим установама и другим облицима здрав.делатности сл.гласник РС“, бр.22/13, а које су у складу са кадровским потребама Дома здравља Алексинац, у смислу задовољења специјалистичког новоа едукације за дефинисање потреба које проистичу из Плана рада и делатности ове установе.

**ОПЕРАТИВНИ ПЛАН**

Оперативним планом се постиже извршење планираних задатака у складу са важећим прописима, упуствима и Планом рада Дома здравља, уз поштовање безбедности корисника здраствених услуга и запослених.

Ресурси за остваривање Оперативног плана су:

* људски ресусрси, запослени
* опрема
* објекти
* финансије

Укупан кадар у Дому здравља Алексинац на дан 31.12.2015 године, са нормативима одређених правилником, а које Институт за јавно здравље дао својим мишљењем бр 02-365 од 30 јануара 2016 године.

|  |  |  |  |  |
| --- | --- | --- | --- | --- |
| Редни број | кадар | Број запослених | нормативи | разлика |
| 1 | Доктори медицине | 47 | 48 | -1 |
| 2 | Доктори стоматологије | 9 | 9 | 0 |
| 3 | Медицинске сестре техничари | 73 | 75 | -2 |
| 4 | Стоматолошке сестре | 11 | 11 | 0 |
| 5 | Зубни техничари | 2 | 2 | 0 |
| 6 | Немедицински административни радници | 7 | 9 | 2 |
| 7 | Немедицински технички радници | 24,5 | 25 | +0.5 |

Од оснивања Дом здравља тежи да испуни стандарде са расположивом опремом у Дому здравља. Опрема је набављана у складу са важећим правилником о неопходној медицинској опреми за рад у организационим јединицама Дома здравља (На основу члана 49. Става 3. И члана 58. став 2. Закона о здравственој заштити сл.гланик РС „број 107/05) Министар је донео правилник о ближим условима за обављање здравствене делатности у здравственим установама и другим облицама здравствене службе). План набавки медицинске опреме и инвентара за 2016 годину израђен је у складу са наведеним правилником, а у складу са расположивим средствима и тренутним стањем опреме у Дому здравља.

Саставни део Оперативног плана су

* План рада
* Финансијски план
* Збирни план набавки

ПЛАН ЗДРАВСТВЕНИХ УСЛУГА ЗА 2016. ГОДИНУ

Дом здрављa жели постићи циљ да се планиране услуге и активности, кроз дефинисану организацију и начин спровођења, пружају на ефикасан, рационалан и квалитетан начин у сврху задовољења потреба корисника - становништва ( 53 500 становника ) Општине Алексинац.

Крајњи циљ свих предузетих активности у здравственом систему, па тако и у планирању здравствених услуга (превентивних, куративних, дијагностичких и терапијскијских здравствених услуга према Правилнику о Номенклатури здравствених услуга на примарном нивоу здравствене заштите „Сл.гласник РС“ бр.17/2013) је унапређење здравља становништва, спречавање појава болести, благовремено лечење оболелих и рехабилитација.

У планирању је испоштована законска и стручно-медицинска основа за израду планова рада здравствених установа који се финансирају средствима РФЗО-а у 2016. години.

Превентивне активности планиране су у складу са садржином и обимом превентивних мера у области примарне здравствене заштите. Куративне услуге су планиране са препорученим одступањима у односу на фактурисану реализацију за период 01.01.2015. - 31.12.2015. године

**Табеларни приказ планираних услуга здравствене заштите по службама и одељењима Дома здравља Алексинац за 2016. Годину**

|  |  |  |
| --- | --- | --- |
| Редни број | услуге | План 2016 година |
| **1.** | **Служба за здравствену заштиту одраслог становништва, кућног ечења и епидемиологије** |  |
| 1.1 | Служба за здравствену заштиту одраслог становништва | *284810* |
|  | Превентива | 20050 |
|  | Куратива | 192000 |
|  | Дијагностичо терапијске услуге | 63200 |
|  | Здравствено васпитни рад | 9560 |
| 1.2 | Одељње кућног лечења и неге | *23622* |
|  | Куратива | 2427 |
|  | Дијагностичко терапијске услуге | 21195 |
| **2.** | **Служба за здравствену заштиту деце, жена и поливалетна патронажа** |  |
| 2.1 | Здравствена заштита деце | *42345* |
|  | Превентива | 8210 |
|  | Куратива | 20620 |
|  | Дијагностичо терапијске услуге | 12915 |
|  | Здравствено васпитни рад | 600 |
| 2.2 | Здравствена заштита школске деце | *38980* |
|  | Превентива | 5150 |
|  | Куратива | 22450 |
|  | Дијагностичо терапијске услуге | 9050 |
|  | Здравствено васпитни рад | 2330 |
| 2.3 | Здравствена заштита жена | *22121* |
|  | Превентива | 7569 |
|  | Куратива | 6310 |
|  | Дијагностичо терапијске услуге | 5792 |
|  | Здравствено васпитни рад | 2450 |
| 2.4 | Поливалетна патронажа | *12134* |
|  | Превентива | 11534 |
|  | Здравствени васпитни рад | 600 |
| **3.** | **Стоматолошка здравствена заштита** | *45435* |
|  | Превентива | 20850 |
|  | Остале услуге | 24585 |
| **4.** | **Хитна медицинска помоћ** | 56155 |
|  | Прегледи | 22000 |
|  | Дијагностичко терапијске услуге | 34155 |
|  | **УКУПНО** | 525602 |

Напомена:

Методологија планирања ИЗЈЗС „Др Милан Јовановић Батут“ за 2016. годину налаже да се План рада прави на бази реализованих електронских фактура за претходно поменути временски период.

Служба за здравствену заштиту одраслих и одељење за здравствену заштиту жена**,** су Планом здравствених услуга планирани у већем обиму превентивне прегледе у односу на извршење јерметодологија планирања налаже планирање обухвата одређених популационих групација превентивним прегледима (а не планирање на бази извршења претходно поменутих прегледа/ услуга; Методологија планирања - Упутство за израду планова рада здравствених установа финансираних средствима РФЗО-а у 2015. години, Института за јавно здравље Србије „Др Милан Јовановић Батут“). Одељење за поливалетну патронажу је план здравствених услуга ускладило у складу са упуством за израду плана, а не у у односу на период напред наведене фактуре, где је проценат остварења низак, а чему је разлог мањи број сестара у односу на нормативе.

ПРЕВЕНТИВНИ РАД - СПРОВОЂЕЊЕ СКРИНИНГА

Протеклих година Дом здравља је спроводио скрининге, што планира да настави и у 2016. години јер пружање здравствених услуга спровођења скрининга - раног откривања рака дебелог црева, грлића материце и дојке, чија је основна сврха смањивање морталитета и побољшање квалитета живота пацијента, наш је приоритетни циљ, заједно са укупним превентивним радом у очувању и заштити здравља и живота грађана.

Финансијски план и збирни план набавки

За планирање и активности Дома здравља обезбеђују се средства из прихода РФЗО-а Ниш. Средства опредељена овим уговором троше се искључиво за намене предвиђене истим, а то су плате запослених, накнаде за трошкове превоза, остале индиректне трошкове, лекове, санитетски материјал и медицински материјал.

Средства за инвестиционо улагање, инвестиционо одржавање и набавку медицинске и немедицинске опреме, текућег одржавања Дома здравља обезбеђује се из буџета Општине Алексинац према потребама и приоритетима.

Финансијски план као и збирни план набавки усвојени су седницом Управног одбора 2 фебруара 2016 год. (број 304).

**Обавеза руководства Дома здравља је редовно праћење на реализацији:**

Плана рада и развоја Дома здравља, Оперативног плана редовна евалуација на три месеца, са циљем остварења усвојених планова.

Директор Дома здравља

Др.мед. Родољуб Живадиновић, спец.епидемиологије